Latgalija
<s>Latgalija (latvijski: Latgale, ruski: Латгалия, latinski: Lettgallia) je danas ime jedne od pet historijskih regija Latvije koja se nalazi na jugoistoku zemlje.</s>

<s>Karakteristike 
Latgalija sa istoka graniči sa Ruskom Federacijom, Estonijom, sa juga sa Belorusijom i sa jugozapada sa Litvanijom.</s><s>Sa sjevera graniči sa Vidzemom a sa zapada sa Selijom.</s><s>Od  prijestolnice Rige udaljena je 200 - 300 km.</s>

<s>Prostire se na površini od 14,547 km² što predstavlja 22,5% ukupne površine Latvije, od tog je 46% pod oranicama.</s><s>34% pod šumom, a 5,5% pod jezerima i močvarama, to je oko 1 / 3  svih vodenih masa u zemlji.</s>

<s>Na sjever regije prostire se Lubanska ravnica, kraj rijetkih brežuljaka i brojnih [[močvara.</s><s>Brežuljkasta
Latgalska visoravan, s prosječnom nadmorskom visinom]] od oko 200 metara, nalazi se u centru regije, a Selija (prosječna nadmorska visina 165 m) na jugozapadu.</s><s>Latgalija ima najviše jezera u Latviji, a sama Latgalska visoravan više od 800 koja su veća od 1 hektar.</s><s>Jezera Rāzna (57,56 km²) i Lubāns (80,70 km²) su dva najveća i najvažnija za ribarstvo.</s><s>Preko regije protiče Zapadna Dvina najduža rijeka Latvije.</s>

<s>U regiji živi 374,800 stanovnika što je 16% ukupnog stanovništva zemlje.</s><s>Od početka 1990-ih i proglašenja nezavisnosti, broj stanovnika se smanjio za 11,2%.</s><s>Od ukupnog broja stanovnika u regiji 40% živi u dva grada - Daugavpilsu i Rezeknu.</s>

<s>Latgalija ima neobičnu situaciju da su Latvijci manjina u regiji, po popisu stanovništva iz 2003., 43,5% su Latvijci, 40,2% Rusi, 7,2% - Poljaci i 5,8% - Belorusi.</s>

<s>Jezik koji za svakodnevnu komunikaciju koristi polovica stanovnika regije je latvijski (ili njegov latgalski dijalekt), ali su i ruski, poljski i jeloruski široko rasprostranjeni.</s>

<s>Regija je administrativno podjeljena na 2 grada Daugavpils i Rēzekne pod direktnom jurisdikcijom vlade u Rigi i 6 općina; Balvi, Daugavpils, Kraslava, Ludza, Preili i Rezekne.</s>

<s>Historija</s>

<s>U  13. vijeku taj teritorij je naseljavalo antičko latvijsko pleme Latgalci, koje se
Kronici Henrika od Livonije navodi pod imenom Letthi ili Letthigalli.</s><s>Ime Latvijske države potječe od imena tog plemena.</s>

<s>U vrijeme Terre Mariane (13.-16. vijek.) Latgalija je bila administrativno povezana sa Vidzemom.</s><s>Nakon sklapanja Sporazuma iz Altmarka 1629. formirano je Vojvodstvo Livonija (Inflantia Polska) koje je ustupljeno Poljsko-Litvanskoj Uniji.</s>

<s>Nakon Prve podjele Poljske 1772., taj teritorij je uključen u sastav Ruskog Carstva.</s><s>Prvi svjetski rat, Februarska revolucija 1917. i borba Latvije za nezavisnost 1918.-1920. pružili su priliku za ujedinjenje Latgalije s ostalim latvijskim regijama.</s><s>Taj proces dovršen je 1920. sklapanjem mirovnog ugovora sa Ruskom SFSR.</s>

<s>Izvori</s>

<s>Vanjske veze</s>

<s>Welcome to Latgale!</s><s>Portrait of the Regions - Latvia Latgale</s>

<s>Geografija Latvije
Historija Latvije</s>

